**«Զինվոր Ջեյն»** (անգլ.՝ G.I. Jane), 1997 թվականի ամերիկյան կինոֆիլմ (մարտաֆիլմ), որի ռեժիսորն է Ռիդլի Սքոթը։ Ֆիլմի կարգախոսն է «Պարտությունն անթույլատրելի է»։ Ֆիլմի համաշխարհային պրեմիերան տեղի է ունեցել 1997 թվականի օգոստոսի 22-ին։

Սյուժե
------

ԱՄՆ-ի սենատի հանձնաժողովը հարցաքննում էր ռազմածովային նախարարի պաշտոնի թեկնածուին։ Տեխասցի ազդեցիկ սենատոր Լիլիան դե Հեյվենը մեղադրում է նավատորմի հրամանատարությանը՝ կանանց նկատմամբ խտրականություն դրսևորելու համար։ Կուլիսների հետևում կողմերը գործարք են կնքում, որ եթե դե Հեյվենը հավանություն տա ճիշտ թեկնածուին, նավատորմի հրամանատարությունը կսկսի լիարժեք ինտեգրացիայի ծրագիրը։ Նավաստիները որոշում են սկսել ռազմածովային ուժերի հետախուզական բաժնի ծրագրից, ինչը թեկնածուների ավելի քան 60% -ը չի շարունակում։ Դե Հեյվենի շտաբում ընտրում են կին-լեյտենանտ Ջորդան Օ’նիլի թեկնածությունը։ Նրան տեղափոխում են վերապատրաստման ստորաբաժանում։ Նորեկները ենթարկվում են տանջալի փորձությունների, և նրանք, ովքեր չեն դիմանում, հարվածում են զանգին, ինչը նշանակում է միավորումից հեռանալը։ Ջորդանն անընդհատ հրաժարվում է որևէ արտոնությունից և նույնիսկ տեղափոխվում է զորանոցներում գտնվող կուրսանտների մոտ։ Զորավարժությունների ժամանակ «կատուների ջոկատը» «գերի է ընկնում է» և հրահանգիչների կողմից ենթարկվում նվաստացումների։ Ավագ հրամանատարը հայտարարում է, որ սա կնոջ տեղ չէ, քանի որ նա ամբողջ խումբը դնում է վտանգի մեջ։ Ջորդանը նրան մարտի է հրավիրում, ինչից հետո կուրսանտները վերջնականապես նրան ընդունում են որպես յուրային։

Նավատորմի հրամանատարությանը մտահոգում է Ջորդանի հաջողություններն ու մամուլի ուշադրությունը։ Ջորդանին կանչում են բյուրո՝ հետաքննության՝ մեղադրելով կին-գինեկոլոգի հետ ունեցած կապի համար։ Հետաքննության ընթացքում նրան հեռացնում են վերապատրաստումից։ Սակայն եթե մեղադրանքները չհաստատվեն, նրան հնարավորություն կտրվի երկրորդ անգամ անցնել այն և ամենասկզբից։ Զայրացած աղջիկը հարվածում է զանգին և լքում ճամբարը։ Նրա ամուսինը ցույց է տալիս մեղադրանքի պատճենների և սենատոր դե Հեյվենի գրասենյակի թղթերի վրայի տպիչի միևնույն հետքերը։ Նա նաև նշում է, որ կառավարությունը մերժել է Տեխասի հինգ ռազմական բազաների փակման գաղափարը և որոշել է փակել Թենեսի նահանգի բազաները։ Ջորդանը գիտակցում է, որ սենատորը դավաճանել է իրեն և գնացել գործարքի, քանի որ բազաների փակումը կարող էր ձախողել իր վերընտրությունը։ Սենատորի հետ պարզաբանում է տեղի ունենում։ Դե Հեյվենը պնդում է, որ Ջորդանի կարիերան ապահովված է, նրան սպասվում է տեղափոխում Վաշինգտոն, նա չի հավատում, որ Ջորդանը նման վտանգավոր և բարդ ծառայություն է ուզում, այլ մտածում է, որ Ջորդանը մի քանի շաբաթվա ընթացքում դուրս կմնա ծրագրից, իսկ կանանց մահը կռվում քաղաքականապես ձեռնտու չէ։ Բայց Ջորդանը պատասխանում է, որ ցանկանում է օգտվել իր ընտրության իրավունքից և նշում է, որ կանայք ևս իրավունք ունեն պայքարել և մահանալ իրենց երկրի համար։ Նա սենատորին սպառնում է դիմակազերծել և պահանջում իրեն վերադարձնել նույն ստորաբաժանումը, իսկ սենատորը, օգտագործելով իր կապերը, կատարում է։

Նորակոչիկների ջոկատն ուղարկվում է Միջերկրական ծով, որտեղ՝ նավի վրա, անցկացվելու էին զորավարժությունները։ Հանկարծ տեղեկություն է ստացվում, որ թշնամական Լիբիայի տարածքում ընկել է զինագործական պլուտոնիում պարունակող մի ամերիկյան արբանյակ։ «Կարիճներ» կոչվող ջոկատն արդեն ուղևորվում է անապատ՝ արբանյակի որոնման համար, բայց պետք է ապահովել նրանց տարհանումը։ «Կատուներ» ջոկատը վայրէջք է կատարում լողափին, արբանյակը բերող «Կարիճներին» տալիս իրենց նավակները և ծածկում նրանց հետքերը։ Հայտնվում է Լիբիայի սահմանապահների ջոկատը։ Նրանցից մեկը նկատում է Ջորդանին, բայց Չիֆը կրակահերթ է բացում և արաբներին տանում իր հետևից։ Ջորդանը կռահում է նրա դիտավորությունը և դարանակալում է Չիֆի ճանապարհին, իսկ «Կատուները» ականապատում են ճանապարհը։ Ճակատամարտում, վտանգելով իր կյանքը, Ջորդանը ծածկում է վիրավոր Չիֆին, որը հայտնվել էր ականապատ տարածքում։

Չիֆը շնորհավորում է «Կատուներ»-ին, նրանց կրծքանշաններ հանձնում, իսկ Ջորդանին թողնում է իր ռազմածովային խաչը, որը դրված էր Լոուրենսի երկերի հատորի «Խղճահարություն իր նկատմամբ» բանաստեղծության էջում։

Դերերում
--------

| Դերակատար | Դեր |
| --- | --- |
| Դեմի Մուր | Ջորդան Օ’նիլ  Ջորդան Օ’նիլ  |
| Վիգգո Մորտենսեն | ջոկատի ղեկավար «Չիֆ»՝ Ջոն Ջեյմս Արգայլ  ջոկատի ղեկավար «Չիֆ»՝ Ջոն Ջեյմս Արգայլ  |
| Էնն Բենքրոֆտ | սենատոր Լիլիան դե Հեյվեն  սենատոր Լիլիան դե Հեյվեն  |
| Ջեյսոն Բեհ | Ռոյս  Ռոյս  |
| Ջոն Մայքլ Հիգգինս | շտաբի ղեկավար  շտաբի ղեկավար  |
| Քևին Գեյջ | սերժանտ հրահանգիչ Մաքս Պիրո  սերժանտ հրահանգիչ Մաքս Պիրո  |
| Դևիդ Վադիմ | սերժանտ Կորտես  սերժանտ Կորտես  |
| Մորրիս Չեսթնաթ | Մաքքուլ  Մաքքուլ  |
| Ջեյմս Կևիզել | Սլովնիկ  Սլովնիկ  |

Անվանակարգեր և մրցանակներ
-------------------------

| Տարի | Մրցանակ | Անվանակարգ | Ֆիլմ և սերիալ | Արդյունք |
| --- | --- | --- | --- | --- |
|
| 1998 | Ոսկե ազնվամորի | Վատագույն դերասանուհի | Դեմի Մուր | Հաղթանակ |
| MTV Movie Awards | Լավագույն մենամարտ | Դեմի Մուր և Վիգգո Մորտենսեն | Առաջադրված
 |
|

Ծանոթագրություններ
------------------

1. 1 2
2. 1 2 3 4 5 6 7 8 9 10
3. ↑
4. ↑  Internet Movie Database — 1990.
5. 1 2 3 4
6. 1 2 3
7. 1 2 3 4 5 6 7 8 9 10 11 12 13 14
8. ↑

Արտաքին հղումներ
----------------

* Զինվոր Ջեյն(անգլ.) ֆիլմը Internet Movie Database կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |

 |